**ชื่องานวิจัย** การพัฒนาทักษะการคิดวิเคราะห์ของนักเรียนโรงเรียนเมืองปานวิทยาโดย

ใช้กระบวนการ SPAMOVES

**ชื่อผู้วิจัย** นายดำรงค์ ตุลาสืบ และ นายสุรัตน์ ฟูเต็มวงค์

**บทคัดย่อ**

การวิจัยเรื่องการพัฒนาทักษะการคิดวิเคราะห์ของนักเรียนโรงเรียนเมืองปานวิทยาโดยใช้กระบวนการ SPAMOVES มีวัตถุประสงค์เพื่อศึกษาทักษะการคิดวิเคราะห์ของนักเรียนที่เรียนโดยใช้กระบวนการ SPAMOVES และความพึงพอใจของนักเรียนที่เรียนโดยใช้กระบวนการ SPAMOVES โดยกลุ่มตัวอย่างคือนักเรียนโรงเรียนเมืองปานวิทยา ปีการศึกษา 2557 จำนวน 200 คน ในระดับชั้นมัธยมศึกษาปีที่ 1-5 โดยบูรณาการเรื่อง สิ่งแวดล้อม ในทุกกลุ่มสาระการเรียนรู้ เครื่องมือที่ใช้คือ แผนการจัดการเรียนรู้แบบ SPAMOVES ใน 8 กลุ่มสาระการเรียนรู้ แบบทดสอบการคิดวิเคราะห์ แบบทดสอบการคิดวิเคราะห์ในเนื้อหาแต่ละวิชา และแบบประเมินความพึงพอใจ การวิเคราะห์ข้อมูลใช้ค่าเฉลี่ยและร้อยละ

ผลการวิจัยพบว่า

1. การใช้กระบวนการคิดวิเคราะห์แบบ SPAMOVES ทำให้นักเรียนมีทักษะการคิดวิเคราะห์สูงขึ้นเฉลี่ย ร้อยละ 22.92

2. เทคนิคกระบวนการคิดวิเคราะห์แบบ SPAMOVES ส่งผลให้ผลสัมฤทธิ์ในแต่ละวิชาสูงขึ้นเฉลี่ย ร้อยละ 54.67

3. นักเรียนมีความพึงพอใจที่เรียนโดยใช้กระบวนการคิดวิเคราะห์แบบ SPAMOVES ซึ่งมีคะแนนเฉลี่ยเท่ากับ 3.87 คะแนน อยู่ในระดับมาก